Sellise lõbusa refrääniga lauluke kõlab mul praegu kõrvus, kui kirjutan siin noorema poja seiklusi ühes Lõuna-Eesti väikelinnas. Noortel oli õhtul kavas jalkameistrikate mäng kohaliku meeskonnaga ja kuna kohale jõuti varakult, siis sibliti linna peal ringi. Mingil hetkel jalutas poistele vastu mingi flaiereid jagav tüüp.  Flaieril oli karmi näoga noormees, kõrvale joonistatud korralikult mõõttabel ja allapool kiri: "Seda isikut kohates helista agendile" ja lisaks telefoninumber. Tüüp selgitas ka asja, et too pildil olev sell on rikkunud mingeid kokkuleppeid ja sattunud maffia viha alla. Isiku leidmise korral pidanuks poisid teda jälitama, ühtlasi andes teada flaeiril olevale telefoninumbrile. Tasuks lubati 2500.-Kr. Poisid, va sindrinahad, teesklesid huvitumist ja indu, võitsid mängeldes oma vastase ja koju sõites hakkasid  bussist maffiamehele teateid jagama stiilis, et mees läks sinna ja märkasime teda seal;) Maffiamees lubas mehed kahe tunni pärast peale saata ja pearaha kaasa võtta. Otsib poisse mööda väikelinna tolmuseid tänavaid siiamaani taga.....